Mona Lisa

Mona Lisa (bahasa Italia: Monna Lisa  [ˈmɔnna ˈliːza] atau La Gioconda  [la dʒoˈkonda], bahasa Prancis: La Joconde  [la ʒɔkɔ̃d]), adalah lukisan minyak di atas kayu poplar yang diulah oleh Leonardo da Vinci pas abad ke-16. Lukisan ngini rancak disambat sabagai salah sabuting lukisan nang paling tarkanal di dunia wan sadikit haja karya seni nang lain nang manjadi pusat parhatian, studi, mitologi, wan parodi. Lukisan ngini ampunnya oleh pamarintah Prancis wan ditampaiakan di Musée du Louvre di Paris.

Lukisan satangah awak ngini manggambarakan lukisan binian nang panglihatnnya manuju pangunjung lawan ekspresi nang rancak dideskripsi'akan sabagai enigmatik atawa misterius.

Pangaranan wan subjek 
Ngaran atawa judul lukisan Mona Lisa ba"asal matan biografi Giorgio Vasari tentang Leonardo da Vinci, nang tarbit 31 tahun imbah inya maninggal dunia. Di dalam buku ngini disambatakan bahwa binian dalam lukisan ngiini adalah Lisa Gherardini.

Mona dalam bahasa Italia adalah singkatan gasan ma donna nang artinya adalah "nyonyaku". Sahingga judul lukisan artinya adalah Nyonya Lisa. Dalam bahasa Italia biasanya judul lukisan ditulis sabagai Monna Lisa.

Lalu La Gioconda adalah bantuk feminin matan Giocondo. Kata giocondo dalam bahasa Italia artinya adalah "himung" wan la gioconda artinya adalah "binian nang himung". Barakat lihum Mona Lisa nang misterius ngini, frasa ngini baisi makna ganda. Kaya itu jua tarjamahannya dalam bahasa Prancis; La Joconde.

Ngaran Mona Lisa wan La Gioconda ataw La Joconde manjadi judul lukisan ngini nang ditrima sacara luas salawas abad ke-19. Panambayannya lukisan ngini disambat dangan bamacam ngaran nang kaya "Binian matan Firenze" atawa "Saikung binian bangsawan lawan karudung tipis".

Referensi

Bibliografi

Pranala luar 

 Theft of the Mona Lisa
 Aging Mona Lisa worries Louvre
 The Mona Lisa another BBC article
 Unmasking the Mona Lisa: Expert claims to have discovered da Vinci's technique 
 Who is Mona Lisa? Historical Facts versus Conjectures 
 Who the Mona Lisa Is 2017, TXu 2-064-715, Google Site.

Lukisan Leonardo da Vinci
Lukisan abad ke-16